Ehdotus neuvoston asetus eräiden yhteistä maatalouspolitiikkaa koskevien vanhentuneiden neuvoston säädösten kumoamisesta /* KOM/2009/0377 lopull. - CNS 2009/0103 */





[pic] | EUROOPAN YHTEISÖJEN KOMISSIO | Bryssel 22.7.2009 KOM(2009) 377 lopullinen 2009/0103 (CNS) Ehdotus NEUVOSTON ASETUS eräiden yhteistä maatalouspolitiikkaa koskevien vanhentuneiden neuvoston säädösten kumoamisesta PERUSTELUT Viime vuosikymmenten aikana annettujen useiden säädösten oikeusvaikutukset ovat lakanneet, mutta tästä huolimatta säädökset ovat edelleen voimassa. Ne ovat vanhentuneet niiden väliaikaisen luonteen vuoksi tai siksi, että niiden sisältö on otettu mukaan myöhempiin säädöksiin. Useat uusien jäsenvaltioiden liittymistä koskevat toimenpiteet ovat vanhentuneet liittymisen jälkeen. Euroopan parlamentti, neuvosto ja komissio sopivat parempaa lainsäädäntöä koskevassa toimielinten välisessä sopimuksessa, että yhteisön lainsäädäntöä olisi ajantasaistettava ja sen määrää vähennettävä kumoamalla säädökset, joita ei enää sovelleta[1]. Merkityksettömät säädökset olisi poistettava yhteisön säännöstöstä, jotta yhteisön lainsäädännön avoimuus ja oikeusvarmuus paranisivat. Komissio on useaan otteeseen poistanut vanhentunutta lainsäädäntöä yhteisön säännöstöstä. Tämä on tehty joko noudattamalla perinteistä kumoamismenettelyä tai julistamalla asianomaiset komission säädökset vanhentuneiksi. Hiljattain komissio julisti noin 250 maataloussäädöstä vanhentuneiksi[2]. Komissio vahvisti 18. maaliskuuta 2009 antamassaan tiedonannossa ”YMP:n yksinkertaistaminen EU:ssa – menestys kaikkien kannalta”[3] aikeensa selkeyttää maatalousalan sääntöjä. Tämä ehdotus on huomioitu yksinkertaistamista koskevassa jatkuvassa ohjelmassa, joka hyväksyttiin sääntely-ympäristön yksinkertaistamista koskevan, hiljattain ajan tasalle saatetun komission strategian (asiakirja KOM(2008) 712, vuoden 2009 komission lainsäädäntö- ja työohjelman liite 2), täytäntöönpanon yhteydessä. Komissio on luetteloinut useita yhteistä maatalouspolitiikkaa koskevia neuvoston säädöksiä, joiden kaikki oikeusvaikutukset ovat käytännössä lakanneet. Neuvoston säädösten vanhentuneiksi julistaminen ei kuulu komission toimivaltaan. Oikeusvarmuuden vuoksi komissio ehdottaa, että neuvosto kumoaa tässä ehdotuksessa luetellut säädökset. 2009/0103 (CNS) Ehdotus NEUVOSTON ASETUS eräiden yhteistä maatalouspolitiikkaa koskevien vanhentuneiden neuvoston säädösten kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen[4], ottaa huomioon Euroopan parlamentin lausunnon[5], sekä katsoo seuraavaa: (1) Yhteisön lainsäädännön avoimuuden lisääminen on olennainen osa parempaa lainsäädäntöstrategiaa, jota yhteisön toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista oikeusvaikutusta. (2) Seuraavat yhteisen maatalouspolitiikkaa koskevat asetukset ja päätös ovat vanhentuneet, vaikka ne ovat muodollisesti edelleen voimassa: - neuvoston asetus (ETY) N:o 2602/69, annettu 18 päivänä joulukuuta 1969, hallintokomiteamenettelyn säilyttämisestä[6]. Asetuksen oikeusvaikutus on lakannut, koska sen sisältö on otettu mukaan myöhempiin säädöksiin; - neuvoston asetus (ETY) N:o 922/72, annettu 2 päivänä toukokuuta 1972, kasvatuskauden 1972/1973 silkkiäistoukkien tuen myöntämisen yleisistä säännöistä[7]. Asetuksen oikeusvaikutukset ovat lakanneet, sillä se kattoi ainoastaan vuodet 1972 ja 1973; - neuvoston asetus (ETY) N:o 3570/90, annettu 4 päivänä joulukuuta 1990, Saksan maataloustilastoja koskevista poikkeuksista Saksan yhdistymisen vuoksi[8]. Asetuksen oikeusvaikutukset ovat lakanneet, sillä sitä oli tarkoitus soveltaa Saksan yhdistymistä seuranneen siirtymäkauden aikana; - neuvoston asetus (EY) N:o 2611/95, annettu 25 päivänä lokakuuta 1995, mahdollisuudesta myöntää muissa jäsenvaltioissa tapahtuneista valuuttapoliittisista liikkeistä johtuvien maataloustulon menetysten kansallista tasaustukea[9]. Asetuksen oikeusvaikutukset ovat lakanneet, sillä se koski mahdollisuutta myöntää kolmeksi vuodeksi tukea, jos hakemus esitetään viimeistään 30 päivänä kesäkuuta 1996; - neuvoston asetus (EY) N:o 1107/2007, annettu 26 päivänä syyskuuta 2007, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä maataloustuottajien tukijärjestelmistä annetusta asetuksesta (EY) N:o 1782/2003 poikkeamisesta kesannoinnin osalta vuonna 2008[10]. Asetuksen oikeusvaikutukset ovat lakanneet, sillä se kattoi ainoastaan vuoden 2008; - neuvoston päätös 85/360/ETY, tehty 16 päivänä heinäkuuta 1985, maatalouden tietojenkeruujärjestelmän uudelleenjärjestelystä Kreikassa[11]. Asetuksen oikeusvaikutukset ovat lakanneet, sillä se kattoi ainoastaan vuodet 1986–1996. (3) Oikeusvarmuuden ja oikeudellisen selkeyden vuoksi kyseiset vanhentuneet asetukset ja päätös olisi kumottava, ON ANTANUT TÄMÄN ASETUKSEN: 1 artikla Kumotaan asetukset (ETY) N:o 2602/69, (ETY) N:o 922/72, (ETY) N:o 3570/90, (EY) N:o 2611/95 ja (EY) N:o 1107/2007 sekä päätös 85/360/ETY. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [pic][pic][pic][pic][pic][pic][pic][pic][pic][pic][pic][pic] [1] EUVL C 321, 31.12.2003, s. 1. [2] EUVL C 30, 6.2.2009, s. 18. [3] KOM(2009) 128 lopullinen, 18.3.2009. [4] EUVL C , , s. . [5] EUVL C , , s. . [6] EYVL L 324, 27.12.1969, s. 23. [7] EYVL L 106, 5.5.1972, s. 1. [8] EYVL L 353, 17.12.1990, s. 8. [9] EYVL L 268, 10.11.1995, s. 3. [10] EUVL L 253, 28.9.2007, s. 1. [11] EYVL L 191, 23.7.1985, s. 53.